|  |  |
| --- | --- |
| บันทึกอนุทิน **ครั้งที่ 3 วันที่ 25-26 สิงหาคม พ.ศ. 2557**   อบรมเรื่อง **The Virtues Project** โดย Derek W. Patton **โดย นางสาว ณัฐพร เครือทองศรี รหัสนักศึกษา 57C0103102 ระดับปริญญาโท ภาคปกติ สาขาวิชาหลักสูตรและการสอน**  **\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*** | |
| 1.มีข้อสงสัยอะไรบ้าง?แล้วได้คำตอบที่ตัวเองสงสัยไหม? ถ้าได้ คืออะไร?  ต้องยอมรับเลยค่ะว่า ตอนแรกได้ยินว่ามีอบรม **The Virtues Project** ก็ยังงงนะคะคืออะไรพอมาเห็นชื่อวิทยากรยิ่งงงกว่าเดิมเลยค่ะว่า แล้วจะฟังรู้เรื่องหรอ? พอได้ฟังการบรรยายจบ ได้รู้ว่า  **The Virtues Project** คือ การใช้คำพูดกับผู้อื่นด้วยความอ่อนน้อม พูดแบบสุภาพ รู้จักขอบคุณ ขอโทษ ผู้อื่น และควรบอกเหตุผลเวลาพูดขอบคุณ  เช่น Thank you for your helpfulness in carrying the packages.ประโยคนี้แปลได้ว่า ขอบคุณที่คุณช่วยถือของให้นะคะ คือ เราบอกเหตุผลที่เราขอบคุณเขาด้วย  ประโยคขอบคุณสามารถใช้ได้กับทุกๆคน ทุกๆที่ เช่น เราไปทำผม ช่างทำผมให้เราเสร็จเราก็บอกว่า ขอบคุณที่ทำให้เราสวยนะคะ จะทำให้คนฟังรู้สึกดีขึ้น 90% เราก็ได้สิ่งที่ดี คนฟังก็รู้สึกดี เป็นสิ่งที่เรียกได้ว่า มีแต่ได้กับได้ ได้ทั้งความสุข ได้มิตรภาพใหม่ด้วย  สรุป เราควรระมัดระวังในการใช้คำพูด เพราะบางทีเราพูดๆไป ไม่ได้คิดอะไร แต่คนฟังถ้าฟังแล้วไม่คิดอะไรก็ไม่เป็นไร แต่ถ้าเขาฟังแล้วเก็บไปคิดมาก คนที่เสียใจก็คือเขา เพราะเราไม่รู้หนิว่าทำให้ใครเสียใจ อาจจะทำให้เสียมิตรภาพไปได้ง่ายๆ คำพูดเมื่อเราได้พูดไปแล้ว มันเอาคืนไม่ได้ ก่อนพูดเราเป็นนายของคำพูด แต่หลังจากพูดไปแล้วคำพูดเป็นนายเรา ฉะนั้นเราควรจะคิดก่อนพูด คิดถึงใจเขา ใจเรา ให้มากที่สุด  2.บรรยากาศในห้องเรียนเป็นยังไง  บรรยากาศในห้องเรียนเป็นแบบเน้นให้ผู้เรียนร่วมกันอภิปรายกันในกลุ่ม สิ่งนี้ทำให้ดิฉันได้มีโอกาสรู้จักเพื่อนใหม่ๆ มีทั้งพี่ๆปริญญาเอก พี่ๆภาคพิเศษคณะอื่นๆอีก ทุกคนให้ความสนใจเป็นอย่างดี และร่วมมือในงานที่ได้รับมอบหมาย ทำให้ในห้องเรียนเต็มไปด้วยเสียงหัวเราะ ภาพคนช่วยกันทำงาน เป็นภาพที่หาได้ยากจริงๆในสังคมสมัยนี้ เพราะสังคมสมัยนี้เป็นสังคมที่มีการแข่งขันสูง จึงไม่ค่อยเห็นภาพแบบนี้สักเท่าไหร่ แต่ภาพแบบนี้สามารถเห็นได้จากห้องเรียนห้องนี้ที่ได้ชื่อว่า **The Virtues Project** |